
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1091556/1056/Α0006 (1) 

Ανακατανομή της κατά τόπον αρμοδιότητας των ΔΟΥ Α' 
και Β' Ηρακλείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 32 του Ν. 1828/89 
«Αναμόρφωση της φορολογίας εισοδήματος και άλλες 
διατάξεις» (Α' 2). 

β) Τις διατάξεις του άρθρου 156 του Π.Δ. 551/88 
«Οργανισμός Νομαρχιών (Οργάνωση Οικονομικών 
Υπηρεσιών)» (Α' 259). 


γ) Το αριθμ. 6995/31.7.1996 έγγραφο της ΔΟΥ Α' 
Ηρακλείου. 

δ) Την ανάγκη ανακατανομής της κατά τόπον αρμοδιό¬ 
τητας μεταξύ των ΔΟΥ Α' και Β' Ηρακλείου, μετά τη σύ¬ 
σταση και λειτουργία της ΔΟΥ Λιμένα Χερσονήσου. 

ε) Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ανακατανέμουμε την κατά τόπον αρμοδιότητα μετα¬ 
ξύ των ΔΟΥ Α' και Β' Ηρακλείου, ως εξής: 

Α. Η ΔΟΥ Α' Ηρακλείου περιλαμβάνει: 
α) Το δυτικό τμήμα του Δήμου Ηρακλείου που οριοθε- 
τείται από τις οδούς 25ης Αυγούστου, 1821, Βικέλα, την 
πλατεία Κορνάρου, την οδό Έβανς, την πλατεία Κύπρου, 
τις οδούς Ακαδημίας, Παπαγιάννη Σκουλά, την Εθνική ο¬ 
δός προς Ρέθυμνο, τις οδούς Αλεξ. Παπαναστασίου, Γ. 
Διλβόη, τη Λεωφόρο Κνωσσού και την Εθνική Οδό προς 
Ρέθυμνο. 

β) Τους Δήμους: Άνω Αρχάνες και Γαζί. 
γ) Τις Κοινότητες: Αγία Βαρβάρα, Άγιο Θωμά, Άγιο 
Σύλλα, Άγιο Μύρωνα, Αηδονοχώρι, Άνω Ακριά, Άνω 
Ασίτες, Ασήμι, Αστυράκι, Αυγενική, Αχλάδα, Βενεράτο, 
Βουτές, Γωνιές Μαλεβυζίου, Δαμανία, Δαμάστα, Δουλί, 
Καβροχώρι, Καλέσια, Καμάρι, Καμαριώτη, Κάτω Αρχά¬ 
νες, Κάτω Ασίτες, Κεραμουτσί, Κερασιά, Κορφές,-Κρού- 
σωνα, Κυπαρίσι, Λαράνι, Λουρές, Λουτράκι, Μάραθο, 
Μεγάλη Βρύση, Μεταξοχώρι, Μονή, Παράνυμφος, 
Πεντάμοδι, Πετροκεφάλι, Πρινιά, Πραιτωρία, Προφήτη 
Ηλία, Πυργού, Ροδιά, Σαρχό, Σίβα, Σοκάρα, Σταυράκια, 
Στερνές, Στόλους, Τυλισό, Φόδελε, Χάρακα και Χαράκι. 

Β. Η ΔΟΥ Β' Ηρακλείου περιλαμβάνει: 
α) Το ανατολικό τμήμα του Δήμου Ηρακλείου που οριο- 
θετείταιαπότιςοδούς25ηςΑυγούστου, 1821, Βικέλα, την 
πλατεία Κορνάρου, την οδό Έβανς, την πλατεία Κύπρου, 
τις οδούς Ακαδημίας, Παπαγιάννη Σκουλά, την Εθνική ο¬ 
δό προς Ρέθυμνο, τις οδούς Αλεξ. Παπαναστασίου, Γ. 
Διλβόη, τη Λεωφόρο Κνωσσού και τη Βιομηχανική Πε¬ 
ριοχή Ηρακλείου (ΒΙ.ΠΕ). 

β) Τους Δήμους: Ν. Αλικαρνασσό και Ν. Καζαντζάκη. 
γ) Τις Κοινότητες: Αίτάνια, Ανώπολη, Αστράκους, Αχεν- 
τριά, Γαλίφα, Εθία, Ελαία, Επισκοπή, Άνω Βάθεια, Καλ¬ 
λιθέα, Λιγόρτυνο, Μεσοχώρι, Πύργο Μονοφατσίου, Σγου- 
ροκεφάλι, Σκαλάνι, Τεφέλι και Σταμνούς. 

2. Η ισχύς της απόφασης αυτής αρχίζει από 15ης 
Ιανουάριου 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1996 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1130435/169 (2) 

Ανάθεση διενέργειας φορολογικού ελέγχου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του εδαφίου β' της παραγράφου 4 του 
άρθρου 66 του Ν. 2238/1994 (ΦΕΚ ΑΊ 51), σύμφωνα με τις 
οποίες ο Υπουργός Οικονομικών, με απόφασή του, μπο¬ 
ρεί να αναθέσει τη διενέργεια ελέγχου σε Προϊστάμενο 
άλλης Δημόσιας Οικονομικής Υπηρεσίας (Δ.Ο. Υ.) που δεν 
είναι καθ’ ύλη και τόπο αρμόδιος. 

2. Την αριθ. 1107147/1239/006Α74.10.1996 (ΦΕΚ 922 
Β') απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

3. Το γεγονός ότι όπως προκύπτει από έγγραφο της 
ΥΠΕΔΑ Αθηνών και άλλων Υπηρεσιών, οι επιχειρήσεις: 

α) Μιχαήλ Χαρ. Βέτας, αντιπ/πείες, τυποποίηση - συ- 
σκευασία, διανομή ειδών, προμήθειας, Πετμεζά 15 
Αιγάλεω, ΑΦΜ: 44774654 (Δ.Ο.Υ. Αιγάλεω). 

β) Μιχαήλ Χαρ. Βέτας, εξοπλισμοί καταστημάτων, 
Ηρούς 6 - 8 Αθήνα, ΑΦΜ: 45079606 (Δ.Ο.Υ. ΙΈ Αθηνών). 

γ) Μιχαήλ Χαρ. Βέτας, εμπορία Βιομ. και Ιατρικών 
Μηχανημάτων, Πλαστήρα 16 Ν. Σμύρνη ΑΦΜ: 45329685 
(Δ.Ο.Υ. Ν. Σμύρνης) και 

δ) Μιχαήλ Χαρ. Βέτας, εμπόριο ελαιολάδου, Π. 
Επίδαυρος Αργολίδας, ΑΦΜ: ^5317000 (Δ.Ο.Υ. 

Ναυπλίου), 

πιθανότητα αποτελούν ένα και το αυτό πρόσωπο και ε¬ 
μπλέκονται στην έκδοση πλαστών και εικονικών φορολο¬ 
γικών στοιχείων. 

4. Την ανάγκη ενιαίου ελέγχου τωνπαραπάνω επιχειρή¬ 
σεων, ώστε να επιτευχθεί καλύτερος συντονισμός των ε¬ 
λεγκτικών ενεργειών και ταχύτερη ολοκλήρωση του ε¬ 
λέγχου, αποφασίζουμε: 

Αναθέτουμε στον Προϊστάμενο της Δ.Ο.Υ. Αιγάλεω τη 
διενέργεια φορολογικού ελέγχου όλων των παραπάνω ε¬ 
πιχειρήσεων Μιχαήλ Χαρ. Βέτας, με ΑΦΜ:44774654, 
45079606,45329685, 45317000. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 6 Δεκεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1129800/10885/0016 (3) 

Δικαιολογητικά εξόφλησης τίτλων πληρωμής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 28 και της παρ. 1 


άρθρ. 29 του Ν. 2362/27.11.1995 (ΦΕΚ 247/Α795) «περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις». 

2. Τις διατάξεις των άρθρων 132 και 134 του Π.Δ. 16/89 
«Κανονισμός λειτουργίας Δημοσίων Οικονομικών 
Υπηρεσιών (Δ.Ο.Υ.) και των Τοπικών Γ ραφείων και καθή¬ 
κοντα υπαλλήλων αυτών». 

3. Τις αποφάσεις μας με αριθ. 194903/69 και 
2032601/5130/Δ-0016/15.5.91 «περί εξοφλήσεως τίτλων 
πληρωμής από δικαιπούχους που δεν μπορούν να 
υπογράψουν». 

4. Τις εγκυκλίους μας με αριθ. 6858/224/24.1.1986 
«Δικαιολογητικά εξόφλησης τίτλων πληρωμής», 
1076631/6117/0016/30.6.94 «Εξόφληση τίτλων πληρω¬ 
μής σε δικαιούχους μονίμους κατοίκους εξωτερικού» και 
1135449/9182/0016/1.11.93 «εξόφληση τίτλων πληρω¬ 
μής από κληρονόμους αποβιούντων δικαιούχων». 

5. Την απόφαση του Πρωθυπουργού και του Υπουργού 
Οικονομικών με αριθ. 1107147/1239/006Α/4.10.96, μετην 
οποία αναθέτονται αρμοδιότητες του Υπουργού 
Οικονομικών στους Υφυπουργούς Οικονομικών, αποφα¬ 
σίζουμε: 

Καθορίζουμε ως δικαιολογητικά νομιμοποίησης των δι¬ 
καιούχων για την εξόφληση τίτλων πληρωμής κατά περί¬ 
πτωση τα εξής: 

1. ΑΝΩΝΥΜΕΣ ΕΤΑΙΡΕΙΕΣ 

Απόσπασμα πρακτικών συνεδριάσεως του διοικητικού 
συμβουλίου της Α. Ε., από το οποίο προκύπτουν ποια πρό¬ 
σωπα εκπροσωπούν την εταιρεία και δεσμεύουν αυτή με 
την υπογραφή τους. Τα πρακτικά πρέπει να είναι υπογε¬ 
γραμμένα από τον Πρόεδρο ή το διευθύνοντα σύμβουλό" 
της Α.Ε. 

2.0.Ε., Ε.Ε., Ε.Π.Ε., ΑΣΤΙΚΕΣ ΕΤΑΙΡΕΙΕΣ (Α.Κ. 741 καιε- 
πομ.). 

α) Το τελευταίο καταστατικό τους. 

β) Βεβαίωσητου αρμόδιου τμήματος του Πρωτοδικείου 
ότι δεν έχει στο μεταξύ επέλθει μεταβολή στα πρόσωπα 
που εκπροσωπούν την εταιρεία. 

Σε αντίθετη περίπτωση στη βεβαίωση αυτή αναφέρο- 
νται οι αριθμοί των πράξεων των μεταβολών, οι οποίες 
πρέπει να προσκομίζονται όλες θεωρημένες από το 
Πρωτοδικείο. 

Για την εξόφληση τίτλου πληρωμής υπέρ Ο.Ε., Ε.Ε., 
Ε.Π.Ε. κ.λπ. δεν απαιτείται νέα θεώρηση από το 
Πρωτοδικείο, του καταστατικού και των τυχόν τροποποι- 
ήσεών του, που φέρουν παλαιότερη θεώρηση από αυτό 
(Πρωτοδικείο), εφόσον προσκομίζεται πρόσφατη βεβαί¬ 
ωση του Πρωτοδικείου, ότι δεν επήλθε άλλη μεταβολή. 

Κατ’ εξαίρεση των παραπάνω επιτρέπεται για πληρω¬ 
μές μέχρι 200.000 δρχ. για κάθε τίτλο πληρωμής, η εξό¬ 
φληση να γίνεται αντί της προσκόμισης βεβαίωσης του 
Πρωτοδικείου, με απλή υπεύθυνη δήλωση. Προϋπόθεση 
είναι να μην έχουν γίνει τροποποιήσεις του καταστατικού 
σε ότι αφορούν τα πρόσωπα που εκπροσωπούν την εται¬ 
ρεία. Στην υπεύθυνη δήλωση (Ν. 1599/86) δηλώνεται ότι 
το προσκομιζόμενο καταστατικό είναι το τελευταίο, ότι 
δεν υπάρχουν τροποποιήσεις που αλλάζουν τα πρόσωπα 
που εκπροσωπούν την εταιρεία και ότι ο προσκομίζων εί¬ 
ναι ο νόμιμος εκπρόσωπος της εταιρείας. 

Η θεώρηση του καταστατικού από το Πρωτοδικείο μπο¬ 
ρεί να φέρει και παλαιότερη ημερομηνία. 

3. ΝΑΥΤΙΚΕΣ ΕΤΑΙΡΕΙΕΣ 

α. Απόσπασμα πρακτικού συνεδριάσεως του διοικητι- 

κού συμβουλίου κατά την οποία ορίστηκαν τα πρόσωπα 
που εκπροσωπούν και δεσμεύουν με την υπογραφή τους 
την εταιρεία ή σχετική βεβαίωση της Υπηρεσίας Μητρώου 
Ναυτικών Εταιρειών. 

β. Αντίγραφο της εταιρικής συμβάσεως στο σώμα του 
οποίου βεβαιώνεται η μη λύση της εταιρείας. 

4. ΕΚΠΟΛΙΤΙΣΤΙΚΟΙ, ΜΟΡΦΩΤΙΚΟΙ, ΑΘΛΗΤΙΚΟΙ, 
ΠΑΤΡΙΩΤΙΚΟΙ ΣΥΛΛΟΓΟΙ ΚΑΙ ΣΩΜΑΤΕΙΑ. 

α. Το Καταστατικό με βεβαίωση του Γραμματέα του 
Πρωτοδικείου ότι έχει εγγράφει (καταχωρηθεί) στο βιβλίο 
Σωματείων. 

β. Απόσπασμα πρακτικών συνεδριάσεως του Δ.Σ. του 
Συλλόγου, στο οποίο αναφέρονταιτα πρόσωπα, που εκ¬ 
προσωπούν ή δεσμεύουν με την υπογραφή τους το 
Σύλλογο, εφόσον παρέχεται από το καταστατικό η δυνα¬ 
τότητα αυτή. 

γ. Γραμμάτιο είσπραξης ανάλογα με τις καταστατικές 
διατάξεις, νόμιμα θεωρημένο, όπου αυτό επιβάλλεται. 

5. ΓΕΩΡΓΙΚΟΙ - ΑΓΡΟΤΙΚΟΙ Κ.ΛΠ. ΣΥΝΕΤΑΙΡΙΣΜΟΙ ή 
ΕΝΩΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ. 

α. Το καταστατικό με βεβαίωση για τυχόν τελευταία 
τροποποίηση και καταχώρηση αυτού στο ειδικό Μητρώο, 
θεωρημένο από το Πρωτοδικείο ή Ειρηνοδικείο κατά πε¬ 
ρίπτωση. » 

β. Απόσπασμα πρακτικών συνεδριάσεως του Δ.Σ. από 
το οποίο προκύπτει ποια μέλη δεσμεύουν με την υπογρα¬ 
φή τους το συνεταιρισμό ή την Ένωση. 

γ. Βεβαίωση του Γραμματέα Πρωτοδικών, ότι δεν έχει υ¬ 
ποβληθεί αίτηση κήρυξης του Συνεταιρισμού ή της 
Ένωσης σε πτώχευση. 

6. ΝΟΜΙΜΑ ΠΡΟΣΩΠΑ ΔΗΜΟΣΙΟΥ ΔΙΚΑΙΟΥ - ΔΗ¬ 
ΜΟΣΙΕΣ ΥΠΗΡΕΣΙΕΣ - ΕΙΔΙΚΑ ΤΑΜΕΙΑ 

α. Η απόφαση με την οποία ορίζεται ο Προϊστάμενος 
του Ν.Π.Δ.Δ. ή της Υπηρεσίας. 

β. Εξουσιοδότηση σε υπάλληλο του Ν.Π.Δ.Δ. ή της 
Υπηρεσίας, του Προϊσταμένου αυτής, όταν δεν προσέρ¬ 
χεται ο ίδιος. 

γ. Γ ραμμάτιο είσπραξης του αντίστοιχου ποσού, από δι¬ 
πλότυπο βιβλίο το οποίο είναι σφραγισμένο, θεωρημένο 
και αριθμημένο από την Αρχή που εποπτεύει τα Ν.Π.Δ.Δ., 
τα ειδικά Ταμεία και σε ορισμένες περιπτώσεις και από 
Δημόσιες Υπηρεσίες, όταν αυτό προβλέπεταιαπότις σχε¬ 
τικές διατάξεις. 

7. ΚΟΙΝΟΠΡΑΞΙΕΣ - ΚΟΙΝΩΝΙΕΣ 

Το ιδιωτικό συμφωνητικό που έχουν καταθέσει στη 
Δ.Ο.Υ. θεωρημένο από το αρμόδιο τμήμα αυτής, όπου 
φαίνονται τα μέλη και οι εκπρόσωποι. 

Αν δεν δηλώνεται εκπρόσωπος προσέρχονται όλα τα 
μέλη για την εξόφληση του τίτλου ή εξουσιοδοτούν - πλη- 
ρεξουσιοδοτούν, ανάλογα με το ύψος του ποσού, προ¬ 
σωπικά ο καθένας τρίτον ή τρίτους. 

8. ΕΤΑΙΡΕΙΕΣ ΣΕ ΚΑΤΑΣΤΑΣΗ ΛΥΣΗΣ 

Το διαλυτικό όπου φαίνεται ο εκκαθαριστής, θεωρημέ¬ 
νο από το Πρωτοδικείο ή την αρμόδια Νομαρχία κατά πε¬ 
ρίπτωση, ο οποίος νομιμοποιείται να εισπράξει. 

Αν δεν ορίζεται εκκαθαριστής στο διαλυτικό, απαιτείται 
το καταστατικό και οιτυχόντροποποιήσεις θεωρημένα κα¬ 
τά τα γνωστά, προκειμένου να αναζητηθεί αν έχει προβλε- 
φθεί εκκαθαριστής σε περίπτωση λύσης της εταιρείας. 

Αν δεν ορίζεται ούτε σ’ αυτά, ο τίτλος εξοφλείται σε ό¬ 
λους τους εταίρους (ή εξουσιοδοτούν - πληρεξουσιοδο- 
τούν τρίτους ανάλογα με το ύψος του ποσού), οι οποίοι υ¬ 
πογράφουν στο σώματου τίτλου. Αν κάποιος απότους ε¬ 


ταίρους διαφωνεί προσφεύγει ο ίδος ή όποιος έχει έννο- 
μο συμφέρον στο δικαστήριο, το οποίο ορίζει με απόφα¬ 
σή του εκκαθαριστή. 

9. ΦΥΣΙΚΑ ΠΡΟΣΩΠΑ 

Απαιτείται η επίδειξη του δελτίου της ταυτότητάς τους ή 
του διαβατηρίου τους αν πρόκειται για Έλληνες της αλλο¬ 
δαπής ή του διαβατηρίου για τους αλλοδαπούς ή άλλου 
εγγράφου βάσει του οποίου επιτρέπεται η είσοδός τους 
στη χώρα ή της άδειας παραμονής τους στην Ελλάδα. 

Ο αριθμός της ταυτότητας ή του διαβατηρίου, η υπηρε¬ 
σία έκδοσής τους, και η ημερομηνία, πρέπει να αναγρά¬ 
φονται στο σώματου τίτλου πληρωμής και να υπογράφε¬ 
ται από τον δικαιούχο η πράξη εξοφλήσεως (ο λαβών) κα¬ 
θώς και το όνομά του ολογράφως. 

10. ΓΕΝΙΚΑ ΠΕΡΙ ΔΙΚΑΙΟΛΟΓΗΤΙΚΩΝ 

α. Είναι δυνατή η εξόφληση τίτλου πληρωμής με μετα¬ 
φορά του εντελλόμενου χρηματικού ποσού σε λογαρια¬ 
σμό του δικαιούχου, που τηρείται σε οποιαδήποτε 
Τράπεζα, που συμμετέχει στο συμψηφιστικό γραφείο της 
Τράπεζας Ελλάδος, χωρίς την προσκόμιση των προανα- 
φερομένων δικαιολογητικών με απλή αίτηση του ενδια¬ 
φερομένου. Στις περιπτώσεις αυτές ως δικαιούχος στην 
εντολή αναφέρεται ο δικαιούχος του τίτλου και σε καμία 
περίπτωση τυχό αντιπρόσωποί του. Εξαιρούνται οι περι¬ 
πτώσεις κατασχέσεων, εκχωρίσεων κ.λπ. 

Διευκρινίζουμε ότι η προσκόμιση Α.Φ.Ε. και η ενημερό¬ 
τητα Ι.Κ.Α. δεν αποτελούν δικαιολογητικά νομιμοποίησης 
των δικαιούχων αλλά υποχρέωσή τους που πηγάζει από 
άλλες διατάξεις. 

β. Όλα τα δικαιολογητικά μπορούν να προσκομίζονται 
στις Δ.Ο.Υ. μόνο μία φορά το χρόνο κατά την πληρωμή. 
Στις υπόλοιπες πληρωμές του ιδίου έτους και για τους ί¬ 
διους δικαιούχους θα γίνεται μνεία ότι «τα δικαιολογητικά 

έχουν επισυναφθεί στον αριθ.τίτλο, που στάλθηκε 

στο Ελεγκτικό Συνέδριο με τα λογιστικά στοιχεία του μη¬ 
νάς.(ο προϊστάμενος του τμήματος κρατά επικυρω¬ 

μένα από τον προϊστάμενο της Δ.Ο.Υ., αντίγραφα των δι- 
καιολογητικών αυτών σε σχετικό φάκελλο). 

γ. Όλα τα δικαιολογητικά που κατά περίπτωση υποβάλ¬ 
λονται στις Δ.Ο.Υ. για την εξόφληση τίτλων πληρωμής, 
πρέπει να έχουν εκδοθεί ή όπως ορίζεται θεωρηθεί, μέσα 
στο έτος που γίνεται και η πληρωμή του τίτλου. 
Διευκρινίζεται ότι αν εξοφλείται τίτλος πληρωμής τους 
μήνες Ιανουάριο - Φεβρουάριο και τα προσκομιζόμενα δι- 
καιολογητικά φέρουν ημερομηνία έκδοσης ή θεώρησης, 
τους μήνες Νοέμβριο - Δεκέμβριο του προηγουμένου έ¬ 
τους, θα γίνονται δεκτά. 

Η ρύθμιση αυτή δεν αφορά το πληρεξούσιο το οποίο εκ 
του νόμου, ισχύει μέχρι την ανάκλησή του. 

5. Όλα τα δικαιολογητικά πρέπει να είναι πρωτότυπα ή 
επικυρωμένα αντίγραφα από την αρχή που τα εξέδωσε ή 
φυλάσσει το πρωτότυπο. Αντίγραφα επικυρωμένα από 
τρίτες υπηρεσίες ή δικηγόρους δε γίνονται δεκτά. 

Τ α ξενόγλωσσα έγγραφα πρέπει να προσκομίζονται με¬ 
ταφρασμένα από την αρμόδια υπηρεσία του Υπουργείου 
Εξωτερικών ή της Νομαρχίας. Μεταφράσεις από τρίτες 
Υπηρεσίες ή δικηγόρους δεν γίνονται δεκτές. 

ε. Η εξόφληση των τίτλων πληρωμής ολοκληρώνεται με 
την παράδοση των χρημάτων ή της επιταγής, με ταυτό¬ 
χρονη υπογραφή του δικαιούχου της πράξης εξοφλήσε¬ 
ως, όπου, αναγράφονται τα στοχιεία της ταυτότητά του 
είτε είναι φυσικό πρόσωπο, είτε εκπρόσωπος εταιρείας 
κ.λπ. 

11. ΕΞΟΦΛΗΣΗ ΤΙΤΛΟΥ ΣΕ ΑΝΤΙΠΡΟΣΩΠΟ ΤΟΥ 
ΔΙΚΑΙΟΥΧΟΥ 

Η Πληρωμή σε αντιπρόσωπο του δικαιούχου γίνεται με 
ξουσιοδότηση ή συμβολαιογραφικό πληρεξούσιο. Με α¬ 
πλή εξουσιοδότηση, όπου στο σώμα της θεωρείται το 
γνήσιο της υπογραφής του εξουσιοδοτούντος από οποι¬ 
αδήποτε υπηρεσία, Ν.Π.Δ.Δ., Αστυνομική, Δημοτική ή 
Κοινοτική Αρχή, εξοφλούνται οι τίτλοι πληρωμής το ποσό 
των οποίων για κάθε ένα ανέρχεται στις 300.000 δρχ., ό¬ 
πως ορίζεται στο άρθρο 132 του Π.Δ. 16.89 και το Π.Δ. 
415/91. Άνω του ποσού αυτού απαιτείται η προσκόμιση 
συμβολαιογραφικού πληρεξουσίου, το οποίο εκδίδεται α¬ 
πό συμβολαιογράφους του εσωτερικού και εξωτερικού, 
Πρεσβείες, Προξενεία και σε εξαιρετικές περιπτώσεις α¬ 
πό τον καπετάνιο πλοίου. Αν το πληρεξούσιο είναι ξενό¬ 
γλωσσο μαζί με το θεωρημένο αντίγραφο πρέπει να προ¬ 
σκομίζεται επίσημη μετάφρασή του από το Υπουργείο 
Εξωτερικών ή το αρμόδιο τμήμα της Νομαρχίας. 

Το αντίγραφο πληρεξουσίου δεν μπορεί να θεωρηθεί α¬ 
πό καμιά άλλη αρχή πλην αυτού που το εξέδωσε. 

Το πληρεξούσιο ισχύει εκ του νόμου μέχρι ανακλήσεώς 
του και ως εκτούτου η ημερομηνία θεώρησήςτου μπορεί 
να είναι και παλαιά. Για το λόγο αυτό οι Δ.Ο.Υ. πρέπει να 
τηρούν σχετικό βιβλίο ανακλημένων πληρεξουσίων. 

Αντίθετα η εξουσιοδότηση πρέπει να εκδοθεί μέσα στο 
έτος που εξοφλείται ο τίτλος, με την ευχέρεια που παρέ¬ 
χεται για τα λοιπά δικαιολογητικά που εκδίδονται 
Νοέμβριο - Δεκέμβριο, του προηγούμενου έτους. 

Η εξουσιοδότηση εκδίδεται για μια αιτία και δεν γίνονται 
δεκτά θεωρημένα αντίγραφά της. 

Για τα ξενόγλωσσα πληρεξούσια ισχύουν τα αναφερό- 
μενα στο εδαφ. δ' της προηγούμενης παραγράφου. 

Η πληρεξουσιοδότητα δεν μεταβιβάζεται σε άλλον από 
τον πληρεξουσιοδοτούμενο αν δεν δίνει τέτοιο δικαίωμα 
ο εντολέας (μετεπληρεξουσιοδότητα). 

12. ΔΙΚΑΙΟΥΧΟΙ ΠΟΥΔΕΝ ΜΠΟΡΟΥΝ ΝΑ ΥΠΟΓΡΑΨΟΥΝ 

Προκειμένου να εξοφληθούν τίτλοι πληρωμής σε δικαιού¬ 
χους που δεν μπορούν να υπογράψουν, μέχρι του ποσού των 
300.000 δραχμών, απαιτείται η συνυπογραφή της πράξης ε- 
ξοφλήσεως από δύο μάρτυρες, καθώς και η αναγραφή των 
στοιχείωντηςταυτότητάςτους, στο σώματουτίτλου. 

Άνω των 300.000 δραχμών απαιτείται συμβολαιογραφικό 
πληρεξούσιο. Εξαιρούνται του ποσού αυτού και μπορείη ε¬ 
ξόφληση να γίνεται με δύο μάρτυρες, μέχρι του ορίου των 
αποδοχών ενός μηνός για τους υπαλλήλους και συνταξιού¬ 
χους, οι πάσης φύσεως αμοιβές από μισθούς και συντάξεις. 
Ακόμη, επιτρέπεται η υπέρβαση του ορίου των 300.000 δρχ. 
και μέχρι του συνόλου των αποδοχών τριών μηνών, για τις 
χορηγήσεις δανείων από το Μ.Τ.Π.Υ. και λοιπών ασφαλιστι¬ 
κών ταμείων, για κάθε δανειολήπτη. 

13. ΚΑΤΟΙΚΟΙ ΕΞΩΤΕΡΙΚΟΥ 

Η εξόφληση γίνεται ελεύθερα στους ίδιους ή τους αντι¬ 
προσώπους τους, όταν πρόκειται για φυσικά πρόσωπα. 
Επίσης, με εντολή μεταφοράς του ποσού σε λογαριασμούς 
τους σε Τράπεζα του Εσωτερικού ή του Εξωτερικού, αφού 
στην αίτηση του δικαιούχου δηλωθεί ο λογαριασμός και η 
Τράπεζα του Εσωτερικού ή Εξωτερικού καθώς και η μεσο¬ 
λαβούσα τράπεζα στην Ελλάδα, στη δεύτερη περίπτωση. 

Αν ο δικαιούχος είναι Νομικό Πρόσωπο (εταιρεία κ.λπ.) ο 
τίτλος εξοφλείται υποχρεωτικά με εντολή μεταφοράς του 
ποσού σε λογαριασμό, πουτηρείται σετράπεζατου εσωτε¬ 
ρικού ή του εξωτερικού και ενημερώνονται οι δικαιούχοι ή οι 
αντιπρόσωποί τους. 


Τυχόν πιστοποιητικά μόνιμης κατοικίας στο εξωτερικό ή 
άλλα στοιχεία που καταθέτονται στις Δ.Ο.Υ. (ή επικυρωμέ¬ 
να αντίγραφα αυτών), επισυνάπτονται στην εντολή μετα¬ 
φοράς. 

Στην εντολή επίσης αναφέρεται η αιτία πληρωμής αναλυ¬ 
τικά (π.χ. επιστροφή φόρου εισοδήματος από αμοιβές συμ¬ 
βούλων, επιστροφή Φ.Π.Α., επιστροφή φόρου μεταβίβασης 
ακινήτων, μισθώματα ακινήτου κ.λπ.). Ακόμη ο Α.Φ.Μ. του 
δικαιούχου. 

14. ΚΛΗΡΟΝΟΜΟΙ ΑΠΟΒΙΟΥΝΤΩΝ ΔΙΚΑΙΟΥΧΩΝ 

Μέχριτου ποσού των 150.000 δραχμών, η εξόφληση γίνε¬ 
ται με την προσκόμιση «υπεύθυνης δήλωσης» του άρθρου 
2 του Ν. 1599/86. Σ’ αυτή δηλώνεται το ονοματεπώνυμο, ο 
τόπος και η χρονολογία αποβιώσεως του κληρονομουμέ- 
νου και ότι ο δηλών είναι ο μοναδικός κληρονόμος του απο- 
βιώσαντος δικαιούχου. Αν οι κληρονόμοι είναι περισσότε¬ 
ροι του ενός, σε ξεχωριστή δήλωση ο κάθε ένας αναφέρει 
και τους λοιπούς κληρονόμους. 

Η Δ.Ο.Υ. που εξοφλεί τον τίτλο υποχρεούται να ενημερώ¬ 
νει τη Δ.Ο.Υ. που φορολογούνται οι κληρονόμοι γιαταποσά 
που τους καταβάλλονται. 

Από του ποσού των 150.000 δραχμών μέχρι 3.000.000, η 
εξόφληση γίνεται με την προσκόμιση του κατά το άρθρο 
105 του Ν.Δ. 118/73 πιστοποιητικού του αρμόδιου 
Προϊσταμένου Δ.Ο.Υ., στο οποίο βεβαιώνεται ότι κατατέθη¬ 
κε η κατά το νόμο δήλωση φόρου κληρονομιάς, με τα επι- 
συναπτόμενα και μνημονευόμενα έγγραφα νομιμοποίησης 
του δηλούντος, ότι, περιλαμβάνεται στη δήλωση και η προς 
είσπραξη απαίτηση, καθώς και ότι καταβλήθηκε ο απαιτού- 
μενο φόρος. 

Από του ποσού των 3.000.001 και άνω, εκτός του ανωτέ¬ 
ρω πιστοποιητικού, απαιτείται και η προσκόμιση κληρονο- 
μητηρίου. 

Εάν υπάρχει τίτλος πληρωμής μέχρι 3.000.000 δραχμές 
και επιμεριζόμενα το ποσό τους κληρονόμους δίνει κατά 
κληρονόμο μέχρι 150.000 δραχμές τότε η εξόφληση γίνεται 
με τη διαδικασία της υπεύθυνης δήλωσης. 

Τίτλος άνω των 3.000.000 δραχμών δεν επιμερίζεται, ανε¬ 
ξάρτητα του αριθμούτων κληρονόμων. 

Σε περίπτωση που ο δικαιούχος επιστροφής από φόρο ει¬ 
σοδήματος απεβίωσε και το επιστρεφόμενο ποσό προέρ¬ 
χεται ολόκληρο ή μέρος αυτού, από εισοδήματα της συζύ¬ 
γου του, η επιστροφή γίνεται σ’ αυτήν, κατόπιν εγγράφου 
του αρμόδιου Προϊσταμένου Δ.Ο.Υ., από το οποίο προκύ¬ 
πτει ότι πράγματι ολόκληρο ή μέρος του επιστρεφόμενου 
ποσού, προέρχεται από εισοδήματα της συζύγου. Δεν α¬ 
παιτείται δηλαδή η προσκόμιση των σχετικών δικαιολογητι- 
κών νομιμοποίησής της ως κληρονόμου, γιατί τ ο επιστρε- 
φόμενο ποσό δεν αποτελεί κληρονομιαία περιουσία. 

15. ΑΝΗΛΙΚΟΙ 

Η εξόφληση τίτλων πληρωμής σε ανήλικο δικαιούχο (ό¬ 
ποιος δεν έχει συμπληρώσει το δέκατο όγδοο έτος της ηλι¬ 
κίας του, όπως ισχύει μέχρι σήμερα), γίνεται σ’ αυτούςπου 
έχουν τη γονική μέριμνα ή την επιμέλεια του ανηλίκου. 

Γ ια την εξόφληση απαιτείται πιστοποιητικό εγγυτέρων 
συγγενών από το Δήμο ή την Κοινότητα και υπεύθυνη δή¬ 
λωση του Ν. 1599/86, στην οποία οι γονείς του ανηλίκου (ή 
ο ένας από τους δύο), δηλώνουν ότι ασκούν τη γονική μέρι¬ 
μνα και την επιμέλεια του ανηλίκου και ότι αυτή δεν τους έ¬ 
χει αφαιρεθεί με δικαστική απόφαση. 

Σε περιπτώσεις διαφωνιών των γονεών, διάστασης, δια¬ 
ζυγίου και λοιπές περιπτώσεις που περιγράφονται στα άρ¬ 
θρα 1510 έως 1541 του Α.Κ., το δικαστήριο αποφασίζει για 

την ανάθεση της επιμέλειας του ανηλίκου σε έναν από τους 
γονείς ή τρίτο πρόσωπο ή ορίζει επίτροπο, οπότε απαιτείται 
η προσκόμιση της σχετικής απόφασης θεωρημένη από το 
δικαστήριο. 

16. ΕΛΕΥΘΕΡΟΙ ΕΠΑΓΓΕΛΜΑΤΙΕΣ 

Ισχύουν όσα για τα φυσικά πρόσωπα και επιπλέον προ¬ 
σκομίζουν δελτίο παροχής υπηρεσιών νόμιμα θεωρημένο. 

Στις περιπτώσεις εξόφλησης X. Ε. Π., το δελτίο παροχής υ¬ 
πηρεσιών κατατίθεται στις Υπηρεσίες Δημοσιονομικού 
Ελέγχου (Υ.Δ.Ε.), οι οποίες πιστοποιούν την υποβολή του 
δελτίου πάνω στο σώμα του τίτλου με την ένδειξη 
«κατατέθηκε δελτίο παροχής υπηρεσιών» ή «να πληρωθεί 
χωρίς δελτίο παροχής υπηρεσιών». Αν στο Χ.Ε.Π. δεν ανα¬ 
γράφεται μια από τις ενδείξεις αυτές, το δελτίο παροχής υ¬ 
πηρεσιών υποβάλλεται από τον υπόχρεο στη Δ.Ο.Υ. κατά 
την εξόφληση. Τοπαραπάνω δελτίο προσκομίζεται και στην 
περίπτωση εξόφλησης με εντολή μεταφοράς. 

Όταν ο ελεύθερος επαγγελματίας συνταξιοδοτηθεί, προ- 
σληφθεί στο Δημόσιο ή για οποιοδήποτε λόγο κάνει παύση 
δραστηριοτήτων, προσκομίζει σχετική βεβαίωση του α¬ 
σφαλιστικού του φορέα, υπηρεσίας κ.λπ. καθώς και αντί¬ 
γραφο της βεβαίωσης παύσης δραστηριοτήτων που του 
χορηγεί η αρμόδια Δ.Ο.Υ. 

17. ΕΞΟΦΛΗΣΗ ΤΙΤΛΩΝ ΠΛΗΡΩΜΗΣ ΜΕ ΧΡΗΜΑΤΙΚΑ 
ΓΡΑΜΜΑΤΙΑ 

Οι Δ.Ο.Υ. μπορούν μετά από αίτηση του δικαιούχου να ε¬ 
ξοφλούν τίτλους πληρωμής με την έκδοση χρηματικών 
γραμματίων προς άλλη Δ.Ο.Υ., στην οποία λειτουργεί τμή¬ 
μα εξόδων. 

Η αποστέλλουσα Δ.Ο.Υ. εφόσον κατατεθούν σ’ αυτή τα 
δικαιολογητικά νομιμοποίησης τα επισυνάπτει στο γραμμά¬ 
τιο μετρητοίς που στέλνει στην άλλη Δ.Ο.Υ., η οποία φέρει 
και την ευθύνη συγκέντρωσης όλων των δικαιολογητικών 
νομιμοποίησης του δικαιούχου. 

Στο γραμμάτιο αναγράφεται το όνομα ή η επωνυμία του 
δικαιούχου όπως αναφέρεται στον τίτλο πληρωμής. 

18. ΕΙΔΙΚΑ ΘΕΜΑΤΑ 

Απαγορεύεται, στους προϊσταμένους εσόδων και εξόδων 
να προέρχεται οι ίδιοι στην είσπραξη του προϊόντος των 
προς εξόφληση τίτλων πληρωμής, προκειμένου να εξυπη¬ 
ρετήσουν φιλικά ή συγγενικά τους πρόσωπα. 

Απαγορεύεται, μετά την εξόφληση τίτλου πληρωμής από 
το διαχειριστή της Δ. Ο.Υ. ή τον πράκτορα της Τράπεζα της 
Ελλάδος, η διόρθωση ή αντικατάσταση παραστατικού στοι¬ 
χείου της πληρωμής. 

Η εν λόγω απόφαση ουδεμία δαπάνη προκαλεί στον 
Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1996 

Κέντρου Έρευνας Φυσικών Επιστημών "Δημόκριτος" 

(ΕΚΕΦΕ "Δ"). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.Τιςδιατάξειςτηςπαρ. 12του άρθρου 9τουΝ. 1514/89 
«Ανάπτυξη της επιστημονικής και τεχνολογικής έρευνας» 


(ΦΕΚ 13/Α/85 όπως αντικαταστάθηκε από την παρ. 2 του 
άρθρου 32του Ν. 2115/93. 

2. Το Π.Δ. 71/87 «Οργανισμόςτου ΕΚΕΦΕ "Δ". 

3. Την διατυπωθείσα στα πρακτικά της υπ’ αριθμ. 
10/18.10.96 συνεδρίασης του ΕΓΣΕ γνώμη. 

4. Το γεγονός ότι από την παρούσα απόφαση προκαλεί- 
ται ετήσια δαπάνη 4.000.000 δρχ. περίπου σε βάρος του 
προϋπολογισμού του ΕΚΕΦΕ "Δ" στον οποίο έχει εγγρά¬ 
φει σχετική πίστωση, αποφασίζουμε: 

1. Συγκροτούμε το Επιστημονικό Συμβούλιο του 
Εθνικού Κέντρου Έρευνας Φυσικών Επιστημών 
"Δημόκριτος" (ΕΚΕΦΕ "Δ") ως εξής: 

α. Γ. Παπαδόπουλος, καθηγητής Πανεπιστημίου 
Πατρών, Πρόεδρος. 

β. Γ. Νανόπουλος, καθηγητής Πανεπιστημίου Τοχαε 
ΟΕΡΝ, μέλος. 

γ. Δ. Καμαρινόπουλος, καθηγητής Πανεπιστημίου 
Θεσσαλονίκης, μέλος. 

δ. Π. Σπυράκης, καθηγητής Πανεπιστημίου Πατρών, μέ¬ 
λος. 

ε. Π. Παπαγιαννακόπουλος, καθηγητής Πανεπιστημίου 
Κρήτης, μέλος. 

στ. X. Σαββάκης, καθηγητής Πανεπιστημίου Κρήτης 
(Βιολογικό), μέλος.' 

ζ. Α. Μοδινός, καθηγητής Εθνικού Μετσόβειου 
Πολυτεχνείου, μέλος. 

2. Η θητείατου παρόντος Επιστημονικού Συμβουλίου ο¬ 
ρίζεται τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1996 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-Φ- 

Αριθ. 13529 (5) 

Κήρυξη υποχρεωτικής της από 10.7.96 ΣΣΕ του 
Προσωπικού των πάσηςφύσεως επιχειρήσεων πετρε¬ 
λαίου και υγραερίων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ924/Β/8.10.96). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 20ης Νοεμβρίου 
1996. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κήρυ¬ 
ξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο- 
μένωντου κλάδου, αποφασίζουμε: 

1) Κηρύσσουμε υποχρεωτική την από 10.7.96 ΣΣΕ του 
προσωπικού των πάσης φύσεως επιχειρήσεων πετρελαί¬ 
ου και υγραερίων για όλους τους εργοδότες και εργαζο¬ 
μένους του κλάδου που αφορά αυτή. 

2) Η ισχύς της απόφασης αυτής αρχίζει από 24 
Οκτωβρίου 1996. 

3) Από τις διατάξεις της απόφασης αυτής δεν πρόκα- 

λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Νοεμβρίου 1996 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. ΥΠΠΟ/ΔΙΟΙΚ/Β/59090 (6) 

Καθορισμός αριθμού προσωπικού με ανάθεση έργου από 
την ΕΠΜΑΣ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις των αρ. 681 και ΕΠ. του Αστικού Κώδικα 
και του αρ. ΙδτουΝ. 1735/87 «Προσλήψεις στο Δημόσιο 
Τομέα, κοινωνικός έλεγχος στη Δημόσια Διοίκηση, πολιτι¬ 
κά δικαιώματα και άλλες διατάξεις όπως τροποποιήθηκε 
με το αρ. 11 του Ν. 1835/89 (ΦΕΚ76/Α), καθώς και του ιγ 
της παρ. 2 του αρ. 14 του Ν. 2190/94. 

2) Το αρ. 1074/7.8.96 έγγραφο της Εθνικής 
Πινακοθήκης και Μουσείου Αλ. Σούτζου (ΕΜΠΑΣ) και συ¬ 
νημμένη στο 1500/30.10.95 αιτιολογική έκθεση της ανω¬ 
τέρω υπηρεσίας. 

3) Την αρ. 258/30.7.96 Π.Υ.Σ. με την οποία παρατείνεται 
έως 31.7.97 η ισχύς της Π.Υ.Σ. 236/1994 «Έγκριση διορι¬ 
σμών και προσλήψεων στο Δημόσιο Τομέα από 1.8.94 έ¬ 
ως 31.7.95» όπως τροποποιήθηκε με την αρ. 422/1.11.94 
Π.Υ.Σ. 

4) Την αρ. 120/5.4.96 Π.Υ.Σ. «Έγκριση προσλήψεων 
προσωπικού με σύμβαση εργασίας ορισμένου χρόνου και 
αναθέσεις έργου από το ΤΑΠΑ, την ΕΠΜΑΣ, την ΚΣΟΤ,το 
ΕΕΤΕ, το ΤΔΠΕΑΕ, το ΚΩΘ και το ΕΠΚΔ. 

5) Το αρ. 27του Ν. 2081/92 καιτο γεγονός ότι απότηνα¬ 
πόφαση αυτή προκαλείται δαπάνη ύψους 5.160.000 δρχ., 
η οποία θα καλυφθεί από το κανονικό πρόγραμμα ίβΐ’θοα, 
το οποίο διαχειρίζεται η ΕΠΜΑΣ (έγγραφο ΕΠΜΑΣ 
675/23.5.96). 

6) Τις υπηρεσιακές ανάγκες της Εθνικής Πινακοθήκης 
και μουσείο Α. Σούτζου. 

7) Την αρ. 23744/14.5.96 απόφαση του Υπουργού 
Πολιτισμού «Κατανομή προσωπικού που η πρόσληψητου 
εγκρίθηκε μετηναρ. 120/5.4.96/Π.Υ.Σ. 

8) Το αρ. ΔΙΠΙΔΔ/Ε4/253/13502/11.7.96 έγγραφο του 
Υπουργείου Εσωτερικών, Δημόσιας Διοίκησης και 
Αποκέντρωσης. 

9) Την αρ. ΔΙΔΚ/Φ441/21566/10.10.96 απόφαση του 
Πρωθυπουργού και Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
.(ΦΕΚ932/Β/1996), αποφασίζουμε: 

Α. Καθορίζουμε σε (1) ένα Συντηρητή Έργων Τέχνης 
τον αριθμό των προσώπων στα οποία μπορεί να ανατεθεί 
έργο με μίσθωση, για χρονικό διάστημα μέχρι ενός (1) έ¬ 
τους, από την Εθνική Πινακοθήκη και Μουσείο Αλ. 
Σούτζου (ΝΠΔΔ που εποπτεύεται από το ΥΠΠΟ) για την 
κάλυψη υπηρεσιακών αναγκών της ανωτέρω υπηρεσίας. 

Έργο του εν λόγω Συντηρητή θα είναι η Τεχνική υπο¬ 
στήριξη στην έρευνα συντήρησης των έργων τέχνης κα¬ 


θώς και διάφορες περιορισμένης έκτασης επεμβάσεις 
στα έργα τέχνης με Ι_33βπ 

Ο ανωτέρω Συντηρητής πρέπει να είναι απόφοιτος α- 
νωτέρας τεχνικής εκπαίδευσης και με εμπειρία στις προ- 
αναφερόμενες εργασίες. 

Β. Το προαναφερόμενο έργο θα εκτελείται στους χώ¬ 
ρους της ΕΠΜΑΣ με την παρακολούθηση των οικείων 
Προϊσταμένων και λόγω της εξειδίκευσης πυ απαιτείται, 
δεν ανάγονται στο κύκλο καθηκόντωντων υπαλλήλωντης 
υπηρεσίας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1996 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΠΟΛΙΤΙΣΜΟΥ 

ΚΑΙ ΑΠΟΚΕΝΤΡΩΣΗΣ 

ΑΝΑΣΤΑΣΙΟΣ ΜΑΝΤΕΛΗΣ ΕΥΑΓΓΕΛΟΣ ΒΕΝΙΖΕΛΟΣ 
-♦- 

ΥΠΠΟ/ΚΑΤΕΧΝ/Δ/49376 (7) 

Προσθήκη τμημάτων στο Ωδείο Καρδίτσας - Νίκος 
Ευθυμιάδης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά 
Όργανα». 

2. Το ΠΔ 941/77 «Περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ιδρύσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων», ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την αριθμ. ΥΠΠΌ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής “Με Εντολή Υπουργού” στους Γεν. 
Γραμματείς, Γεν. Διευθυντές και Προϊσταμένους των 
Δ/νσεωνΤμημάτων και Γραφείωντης Κ.Υ. του ΥΠΠΟ (ΦΕΚ 
987/τΒ/28.11.1991). 

6. Την απόφασή μας «Χορήγηση άδειας ίδρυσης και λει¬ 
τουργίας Ωδείου» αρ. ΥΠΠ/ΚΑΤΕΧΝ/Δ/46227/12.10.95, 
(ΦΕΚ 934/Β/13.11.95). 

7. Την από 18.10.96 αίτηση του Ωδείου Καρδίτσας 
«Νίκος Ευθυμιάδης» μετά συνημμένα δικαιολογητικά, α¬ 
ποφασίζουμε: 

1. Συμπληρώνουμε την αρ. ΥΠΠΟ/ΚΑΤΕΧΝ/Δ/46227/ 
12.10.95 (ΦΕΚ 934/Β/13.11.95) απόφασή μας και εγκρίνου¬ 
με τη λειτουργίατωντμημάτων Συνθέσεως και Βυζαντινής 
Μουσικής στο «Ωδείο Καρδίτσας - Νίκος Ευθυμιάδης» από 
το Β' εξάμηνο του σχολικού έτους 1996 - 97. 

2. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1996 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/57591 (8) 

Προσθήκη τμημάτων στο Αριστοτέλειο Ωδείο Ιωαννίνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά 
Όργανα». 

2. Το ΠΔ 941/77 «Περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ιδρύσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων», ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής “Με Εντολή Υπουργού” στους Γεν. 
Γραμματείς, Γεν. Διευθυντές και Προϊσταμένους των 
Δ/νσεων Τμημάτων και Γραφείωντης Κ.Υ.του ΥΠΠΟ (ΦΕΚ 
987/τΒ/28.11.1991). 

6. Την απόφαση αρ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας τμήματος κρουστών 
ΥΠΠΟ/ΓΝΟΣ/33992/31.8.87. 

7. Την αρ. ΥΠΠΟ/ΚΑΤΕΧΝ/Δ/39110/19.7.94 απόφασή 
μας Χορήγηση άδειας ίδρυσης και λειτουργίας στην ομό- 
ρυθμη Εταιρεία «Μερόπη Παπανικολάου και Σία Ο.Ε.» 
(ΦΕΚ 620/Β/11.8.94). 

8. Την από 26.11.96 αίτηση του Αριστοτελείου Ωδείου 
Iωαννίνων με τα συνημμένα δικαιολογητικά, αποφασίζου με: 

1. Συμπληρώνουμε την αρ. ΥΠΠΟ/ΚΑΤΕΧΝ/Δ/39110/ 
19.7.94 απόφασή μας (ΦΕΚ 620/Β/11.8.94) και εγκρίνου¬ 
με τη λειτουργία των τμημάτων Συνθέσεως και 
Βυζαντινής Μουσικής στο Αριστοτέλειο Ωδείο Ιωαννίνων 
από το σχολικό έτος 1996 - 97. 

2. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1996 
Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Διορθώνεται η Φ. 50723/15465/25.11.96 απόφαση του 
Υφυπουργού Εσωτερικών, Δημόσιας Διοίκησης και 
Αποκέντρωσης το μέρος που αφορά τον ΚΙΤΣΟΑΪΑ 
ΝΤΟΙΝΑ ΤΟΥ ΧΑΜΠΙΤΟΝ ως προς το πατρώνυμο από το 
εσφαλμένο: «ΧΑΜΠΙΤΟΝ» στο ορθό «ΧΑΡΙΤΟΝ». 

(Απότο Υπουργείο Εσωτερικών, 
Δημόσιας Διοίκησης και Αποκέντρωσης) 

-♦- 

(10) 

Στην Υ6β/οικ. 11208/23.10.96 Κοινή Απόφαση των 
Υπουργών Υγείας και Πρόνοιας και Δικαιοσύνης, που δη- 
μοσιεύθηκε στο ΦΕΚ 1011/5.11,96/τ.Β' και αφορά την υ¬ 
παγωγή ουσιών στις διατάξεις για τα ναρκωτικά και συ¬ 
γκεκριμένα στις σελ. 10560 και 10561, γίνονται οι εξής 
διορθώσεις σφαλμάτων: 

-Απότο εσφαλμένο 2 - (μεθυλαμινο) -1 - φαινυλοπραν 
-1 - ονη στο σωστό 2 - (μεθυλαμινο) -1 - φαινυλοπροπαν - 
1 - ονη. 

- Από το εσφαλμένο ΜΕΤΗΟΑΤΗΙΝΟΝΕ στο σωστό 
ΜΕΤΗΩΑΤΗΙΝΟΝΕ. 

- Από το εσφαλμένο 4. ΜΕΘΟΞΥΜΕΘΑΜΦΕΤΑΜΙΝΗ 
στο σωστό 4 - ΜΕΘΟΞΥΜΕΘΑΜΦΕΤΑΜΙΝΗ. 

- Από το εσφαλμένο ΘΕΟΡΟΒΕΧ στο σωστό ΘΕΟ- 
ΡΟΒΕΧ. 

Από το εσφαλμένο ΜΕ5ΘΘΡΙΑΡΒ στο σωστό ΜΕ80- 
ΘΑΒΒ. 

- Από το εσφαλμένο 1 - Μεθυξυ - 3 - (4 - (β - μεθοξυφαι- 
ναιθυλο) πιπεραζιν -1 - υλο -1 - φαινυλοπροπαν - 2 - ολη 
στο σωστό 1 - Μεθοξυ - 3 - (4 - (β - μεθοξυφαιναιθυλο) πι- 
περαζιν -1 - υλο -1 - φαινυλοπροπαν - 2 - ολη 

- Από το εσφαλμένο 1 - ΜΕΤΗΟΧΥ - 3 - (4 - (β - 
ΜΕΤΗΟΧΥΡΗΕΝΕΤΗΥΕ) - ΡΙΡΕΒΑΖΙΝ1 - 1ΥΙ_-1 - ΡΗΕΝΥΕ- 
ΡΒΟΡΑΝ - 2 - ΟΕ στο σωστό 1 - ΜΕΤΗΟΧΥ - 3 - (4 - (β - 
ΜΕΤΗΟΧΥΡΗΕΝΕΤΗΥΕ) - ΡΙΡΕΒΑΖΙΝ -1 - ΥΕ) -1 ΡΗΕΝΥΕ- 
ΡΒΟΡΑΝ - 2 - ΟΕ. 

Από το εσφαλμένο 5 - (ο - φθοροφαινυλο) -1,3 - διυδρο 
-1 - μεθυλο-ζνιτρο - 2Η -1,4 - βενζοδιαζεπιν - 2 - ονη στο 
σωστό 5 - (ο-φθοροφαινυλο) -1,3 - διυδρο -1 - μεθυλο - 7 
- νίτρο - 2Η -1,4 - βενζοδιαζεπιν - 2 - ονη. 

(Απότο Υπουργείο Υγείας και Πρόνοιας) 


11870 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 . ΤΕΙ.ΕΧ 223211 ΥΡΕΤ Ο Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α. Ε. - Ε. Π. Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ.Α.Ε. Προϋπολογισμού 

Κ.Α.Ε. εσόδου υπέρ 

Τ εύχος 

2531 V 

ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 δρχ. 

1.500 δρχ. 

Β' (Υπουργικές αποφάσεις κ.τλ.) 

50.000 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 » 

Παράρτημα (Πίνακες επιτυχόντων διαγωνισμών) 

5.000 


Δελτίο Βιομηχανικής Ιδιοκτησίας (Δ.Ε.Β.Ι.) 

• 10.000 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

150 » 

Ανωνύμων Εταιρειών & Ε.Π.Ε. 

150.000 

7.500 >· 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

6.000 » 


: Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

: Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















